ধর্ষণ-কাণ্ডে একক দোষী সঞ্জয়, ‘বিরল রোগ’ থেকেই ঘটিয়েছেন এই কাণ্ড?

কলকাতা: শিয়ালদহ আদালতে (Sealdah Court) অবশেষে আরজি করের খুনের ঘটনায় (RG Kar Case) সিভিক ভলান্টিয়ার সঞ্জয় রায়কে একক দোষী সাব্যস্ত করেছে। শুরুতে বলা হয়েছিল, মহিলা চিকিৎসক আত্মহত্যা করেছেন, তবে ঘটনার একদিন পর সঞ্জয় রায়কে গ্রেফতার করা হয়। প্রাথমিক তদন্ত কমিটি মনস্তত্ত্ব বিশেষজ্ঞদের পরামর্শে, এটি একটি মনস্তাত্ত্বিক ঘটনা হিসেবে চিহ্নিত করার চেষ্টা করেছিল। কর্তৃপক্ষের পক্ষ থেকে বারবার ঘটনাকে ঘোলাটে করার চেষ্টা করা হয়, তবে ময়নাতদন্তের রিপোর্ট থেকে চিকিৎসক মহল আশঙ্কা করেছিলেন যে, একাধিক ব্যক্তি এই ধর্ষণ কাণ্ডে জড়িত থাকতে পারে।

সঞ্জয় রায়ের মানসিক অসুখের বিষয়টি সামনে আনা হয়, এবং বলা হয়েছিল যে সে ‘নেক্রোফেলিয়া’ নামক এক ধরনের যৌন ব্যাধিতে আক্রান্ত। ১৯৮৯ সালে মার্কিন যুক্তরাষ্ট্রের ন্যাশনাল লাইব্রেরি অব মেডিসিনে এই অসুখের ব্যাপারে একটি গবেষণা প্রকাশিত হয়েছিল। এই অসুখে আক্রান্ত ব্যক্তিরা মৃতদেহের সঙ্গে যৌন সম্পর্ক স্থাপন করে, এবং কিছু ক্ষেত্রে এমন ব্যক্তিরা নিজে খুন করেও এই আচরণ প্রদর্শন করে। ভারতে এমন কিছু ঘটনা ঘটেছে, যেখানে নেক্রোফাইলরা হত্যার পর মৃতদেহের সঙ্গে সহবাস করেছে।

আরও পড়ুন: ন্যায় সংহিতার ৩ ধারায় দোষী সাব্যস্ত সঞ্জয়, সর্বোচ্চ কী কী সাজা হতে পারে?

বিশেষজ্ঞরা বলেন, সঞ্জয়ের বিরুদ্ধে ধর্ষণ ও খুনের অভিযোগের ভিত্তিতে বেশ কিছু নজির রয়েছে। ২০১৯ সালে কালনার এক সিরিয়াল কিলারের বিরুদ্ধে মৃতদেহের সঙ্গে যৌন সম্পর্কের অভিযোগ উঠেছিল, এবং ২০২৩ সালে ইন্দোরে একটি ঘটনাতেও যুবক তাঁর মায়ের মৃতদেহের সঙ্গে যৌন সম্পর্ক স্থাপন করেছিল।

একই সঙ্গে, ১৯৯০ সালে ধনঞ্জয় চট্টোপাধ্যায়ের ফাঁসি নিয়ে বিতর্ক ছিল। তাঁর বিরুদ্ধে অভিযোগ ছিল, আগে খুন তারপর ধর্ষণ। তবে ময়নাতদন্ত এবং ডিএনএ পরীক্ষার ফলাফল নিয়ে অনেক প্রশ্ন ওঠে। সমাজকর্মীদের মতে, এই রায় ক্ষমতাসীনদের রাজনৈতিক যুক্তির খেলা ছিল।

এখন, সঞ্জয় রায়ের দোষী সাব্যস্ত হওয়া সত্ত্বেও, অনেকের মধ্যে সন্দেহ রয়েছে যে, তাঁকে বলির পাঁঠা বানিয়ে অন্য বৃহৎ কাউকে আড়াল করার ষড়যন্ত্র হতে পারে। ২০২৩ সালে কর্নাটক হাইকোর্ট কেন্দ্রীয় সরকারকে ভারতীয় দণ্ডবিধি সংশোধনের জন্য সুপারিশ করেছিল, তবে ভারতীয় দণ্ডবিধিতে এখনও নেক্রোফেলিয়া সম্পর্কে কোনও বিধান নেই।